Крыстына была ў гэты час у школе ў суседняй вёсцы. Калі дзяўчынка вярталася дадому, яе зачапіла незнаёмая жанчына ды папярэдзіла, што ноччу непрыяцелі іхнай сям’і хочуць спаліць іх дом. Калі ўлада змянілася, Юзафу маглі адпомсціць вяскоўцы, якія затаілі на яго крыўду праз тое, што не даваў ім высякаць дзяржаўны лес. Крыстына пабегла дахаты, каб усё расказаць бацькам, але тыя ўжо пра ўсё ведалі. Дарослыя спакавалі найбольш каштоўныя рэчы ў заплечнікі ды паехалі разам з дзецьмі да сваіх знаёмцаў у далейшую вёску.